
DISSERTATIO  MEDICA 
INAUGURALIS, 


D E 


APOPLEXIA  SANGUINEA. 


APoplexia  eft  motuum  fere  omnium 
voluntariorum  imminutio,  cum  fo- 
pore,  plus  minus  profundo,  fuperftite  mo- 
tu cordis  et  arteriarum. 

Species  in  diverfas  eft  divifa,  praefertim 
quod  caufae  remotae,  a quibus  proficifcitur, 
inter  fe  differunt,  unde  phaenomenorum, 
quae  figna  omnis  fpeciei  primaria  comitan- 
tur, difcrimen  aliquod,  et  viae  medendi, 
quae  unicuique  accommodatur,  majus  eti- 


amnum 

amnum  oriri  confuevit.  De  ea  autem  fpe- 
cie  fola,  quae  Sanguinea  appellatur,  agere 
nobifcum  decrevimus,  quam  notae  plenitu- 
dinis univerfae,  potiffimum  capitis  propriae, 
defignant. 

Hic  morbus  aetate  provediores,  eos  ple- 
rumque qui  annum  tranfgreffi  funt  quadra- 
gefimum,  invadere  folet.  Qui  robufti  et 
pleni,  ad  obefitatein  aliquantum  proclives, 
collo  breves,  capite  ampli,  et  facie  pleni  et 
rubicundi  funt,  ii  huic  morbo  magis,  quam 
alii,  objiciuntur,  adeo  ut  a fonte  haeredita- 
rio  non  raro  proficifci  notetur.  ' 

Eum  in  fpatium  longius  breviufve,  no- 
nunquam  in  menfes  vel  annos,  faepe  prae- 
cedunt frequentes  capitis  dolores,  vertigo, 
plenitudinis  et  gravitatis  capitis  fenfus,  tin- 
nitus aurium,  et  temporaria  vifus  privatio'. 
Sudationibus,  quandocunque  adio  cordis  et 
arteriarum  paulum  augetur,  exprelfis,  caput 
objicitur.  Nonnunquam  unus  vel  uterque 
oculus  rubefcit  vel  inflammatur,  et  fanguis 


e 

e naribus  non  raro  prorumpit.  JEger  ali- 
quando hebes,  melancholicus,  et  fomnoien- 
tus  evadit,  et  fomnus  ei  incubo  laepe  tur- 
batur. Tremoribus,  qui  fpatium  longius 
breviufve  habent,  ftupore  et  frigoris  par- 
tium corporis  diverfarum  fenfu,  interdum 
plurium  paueiorumve  mufculorum  paraJyii 
ftipatis,  afficitur.  Caeterum  frequentius  for- 
fitan  nulla  eorum,  quae  modo  pofita  figno- 
rum,  faltem  in  tempus  longum,  antecedunt, 
et  mortales  non  raro  fubito  concidunt,  qui 
paucis  ante  momentis  nihil  omnino  fenfc- 
i runt,  unde  fe  valetudine  commodiffima  non 
frui  poffet  concludi. 


Per  paroxyfmum  facies  plerumque  ru- 
befcit  et  tumefcit.  Oculi  quoque  rubri,  a- 
quofi,  tuigidi.  Pulfus  arteriarum  plerum- 
que pleni  et  tardi;  nonnunquam  vero  va- 
! Udi  et  frequentes.  Spiritus  gravis  ct  diffi- 
cilis, et  frequenter,  quamquam  non  femper 
ftertore  ftipatus.  Sopor  fere  adeo  profuf 
ut  aegrotantes  diverfa,  quae  orga- 
!>»s  feifus  admoventur,  nulla  ex  parte  vide- 
antur 

antur  fentire.  Eos  nullo  modo  afficiunt  lux, 
ftrepitus,  volatilia  acerrima  naribus  applir 
cata.  Membra  illis  relaxantur,  et  flaxida 
jacent,  nec  movent,  licet  violenter  ftrin- 
gantur  et  irritentur.  Nonnullis  in  exemplis 
immobilia  manferunt,  quamquam  ferro  can- 
dente fuerint  fubufta.  Res  vero  non  fem- 
per  ita  fe  habet.  Cum  morbus  minus  gra- 
vis eft,  vel  fub  initium  paroxyfmi,  quae  o- 
culis  objiciuntur  nonnunquam  percipiunt, 
paulum  cogitare  valent,  et  tantam  quorun- 
dam  mufculorum  poteftatem  retinent,  ut 
animi  fenfa,  cum  loqui  non  poffiint,  nutis 
fignificent.  Paroxyfmo  incipiente,  unum 
latus  non  raro  magis,  quam  alterum,  labo- 
rare notatur,  et  aliquando  dum  alterum 
paralyfi,  alterum  convulfionibus  tentatur; 
faeces  et  urina  nonnunquam  abfque  vo- 
luntate excernuntur. 

Cum  morbus  morte  finitur,  eam  antece- 
dunt fopor  audtus;  i&us  arteriarum  magis 
frequentes  et  debiles,  tandem  intermitten- 
tes ; fpiritus  magis  difficilis  et  inaequalis  eva- 
dens, ] 

dens,  donec  motus  pedoris  vix  percipi  pof» 
fit ; fpuma  vifcida  ex  ore  profluens,  fuper- 
ficies  corporis  fudore  frigido  humedata. 

Si  aegrotus  convalefcit,  ad  fanitatem  ab 
omni  parte  abfolutam  raro  reducitur.  Plu- 
rium pauciorumve  mufculorum  plerumque 
motus  voluntarii,  modo  lateris  alterius  uni- 
verfi,  modo  etiam  omnium  infra  cervicem 
partium  *,  manet  paralyfis.-  Complures  ex 
iis  quoque  mentis  affedibus*  qui  morbum 
aliquando  praecedunt,  eundem  frequentius 
excipiunt.  iEger  faepe  hebes  et  fomnolen- 
tus  manet.  Quantum  vim  imaginandi  et 
memoriam  fpedat,  eae  adeo  imminuuntur, 
ut  omnem  et  fui  et  familiae  curam  animo 
deponat.  Interdum  familiares  fuos,  cum 
: eos  videt  et  alloquitur,  non  agnofcit,  vel, 
quod  frequentius  incidit,  nomina  eorum  re- 
cordari non  poteft,  quamquam  neceffitudi- 
nis,  quae  femet  inter  et  illos  intercedit,  re- 
minifcitur.  Haec  impotentia  nomina  vel 

verba 


* Vide  Boerhaav.  aphorifm.  1018. 

verba  cujuflibet,  generis  recolendi  longum 
per  tempus  nonnunquam  durat,  dum  om- 
nia alia  fere  memoria  fatis  accurate  tenen- 
tur. Nonnulli  aegroti  admodum  timidi 
manent,  adeo  ut  ftrepitus  leviflimus,  vel 
quodlibet  inufitatum  oculis  obje£tum,  eos 
non  mediocriter  valeat  perturbare.  “ Vide- 
“ rim,  inquit  illuftris  Swietenius,  fapientif- 
“ fimis,  antea  viris,  et  fortifiimis  militibus-, 

It  mafculum  illud  animi  robur  adeo  fuifle 
“ enervatum,  ut  flebilis  pueri  inftar,  ob  le- 
“ viflimam  caufam,  in  lachrymis  folveren- 
80(91  sidi  mmoi  vq.n 

Cadaveribus  eorum,  qui  hoc  morbo  funt 
extindi,  incifis,  vafa  cerebri  et  ejus  mem- 
branarum fanguine  turgida  plerumque  re- 
periuntur,  et  interdum  nulla  alia  morbida  1 
ligna  fe  oftendunt.  His  frequentius  tamen 
accedit  feri,  inter  meninges  aut  intra  ven- 
triculos, et  faepius  etiamnum  fanguinis  ru- 
bri, effufio.  Serum  piam  matrem  inter  e£ 

tunicam 


* Vide  Comment.  in  Aphorifm.  ioi?. 

tunicam  arachnoideam  nonnunquam  effun- 
ditur, hanc  tunicam  in  vefi culas  elevans. 
Quinetiam  intra  ventriculos  veficulas  idem 
genus  excitare  confuevit.  Interdum  gluti- 
nofum  eft  et  concretum.  Sanguis,  in  mo- 
dum feri,  inter  meninges  vel  in  ventriculos, 
nonnunquam  profunditur,  fed  faepius  in 
fubftantia  cerebri  medullofa,  cavo  majore 
vel  minore  per  partium  lacerationem  fibi 
fa&o,  effufus  reperitur.  Cadaver  aegroti 
incidit  Wepferus  % in  cujus  cerebro  circi- 
ter libra  fanguinis  effufa  fphaeram  dimidiam 
dextram  per  totam  fere  ejus  longitudinem 
et  latitudinem  diffiderat. 


DIAGNOSIS. 

Definitio  apoplexiae,  quam  fupra  tradidi, 
eam  ab  aliis  morborum  generibus  fatis  fe- 
cernit.  Quandocunque,  actione  cordis  et 

arteriarum 


* Hift.  Apopleft.  hift.  a. 

arteriarum  fuperftitej  motus  voluntarii  im- 
minuti fopore,  quem  llimulantia  modici 
valentia  organis  fenfus  admota  non  poffunt 
tollere,  ftipati  adfunt,  eam  fubftare  judica- 
mus. Nec,  plerifque  faltem  in  exemplis, 
fanguineam  a reliquis  lpeciebus  dignofcere 
admodum  difficile  efle  putamus,  fi  ad  habi- 
tum aegrotantis  corporeum,  fpeciem  quam 
facies  per  paroxyfmum  prae  fefe  fert,  et 
conditionem  pullus,  et  caulas  excitantes 
poftea  enumerandas,  quae  morbum  move- 
re potuerint,  rite  confideranda,  animum  ad- 
jungamus. In  omni  enim  cafu,  quem  fub 
hoc  titulo  comprehendendum  putamus,  ha- 
bitus aegrori  corporeus  pro  ratione  aetatis 
jullo  plenior,  eft  et  validior  j pullus  arteria- 
rum, fub  initium  faltem  paroxyfmi,  nun- 
quam debiles,  fed  plerumque  folitis  plenio- 
res et  fortiores,  et  facies  nunquam  praeter 
confuetbdinem  pallida,  fed,  contra,  fere 
femper  rubra.  In  apoplexia  autem  ferofa, 
et  in  omnibus  aliis  fpeciebus  quae  non  a 
morbis  praecedentibus  ofiuntur  fymptoma- 
ticae,  vel  per  externam  violentiam  moven- 
tur, 

tur,  idus  arteriarum  ab  initio  ufque,  quam 
fanitate  fubftante,  magis  debiles,  et  facies 
pallidior.  Cum  quidem  paroxyfmus  diu 
manfit,  ab  aliarum  fpecierum  propriis  non 
facile  et  aperte  per  figna  fua  poterit  diftin- 
gui ; rebus  vero  ita  fe  habentibus,  qualis 
aegroti,  antequam  paroxyfmus  invafit,  va- 
letudo fuerit,  qualia  fub  initium  figna  orta 
fint,  et  quaenam  morbum  excitaverint  cau- 
fae,  a cognatis  et  familiaribus  quaerere  li- 
cet. Exempla  apoplexiae  fymptomatica  ple- 
nitudini capitis  adjunda,  qualia  a tumori- 
bus circa  cor  et  vafa  fanguifera  majora,  li- 
berum fanguinis  per  venam  cavam  fuperi- 
orem  tranfitum  im 
tur,  ab  apoplexia  fanguinea  idiopathica  per 
i notas  morbi  primarii  funt  fecernenda. 


pedientibus  proficifcun- 


CAUSA  PROXIMA. 

Haudquaquam  ambigere  pofTumus  quin 
| pro  hac  habeamus  humorum  in  cerebro 

congeftionem, 

congeftionem,  vel  intra  ejus  vafa,  vel  ex 
iifdem  partim  effufam,  quam  in  omni  cafu 
apoplexiae  fanguineae  funefto  ibi  formatam 
efle,  incifiones  demonftrant.  Haec  enim 
compreffionem  cerebri  faciat  necelfe  eft,  et 
numerofiffima  non  defunt,  quae  ftatum 
hujus  organi  comprelfum,  talem  etiam, 
qualis  a vafis  ejus  diftenlis  poteft  oriri,  mor- 
tales ad  ullas  e fundlionibus  animalibus  per- 
agendas prorfus  ineptos  efficere,  probant. 
Cranii  depreffiones,  fanguis  in  cerebri  fu- 
perficie  colleflus,  vel  aqua  inter  meninges 
immiffa,  ftatum  apoplexiae  movent,  et  do- 
nec fuerint  fublata,  ut  maneat  faciunt.  Ex- 
empla etiam  fuerunt,  ubi,  magna  cranii 
parte  morbo  confumpta,  apoplexia  cere- 
brum manu  comprimendo  fuit  mota 
Nonnihil  ejufdem  ftatus,  ob  vaforum  cere- 
bri fanguiferorum  diftenfionem,  experimur, 
cum  caput  diu  demittimus.  Quinetiam 
memoriae  prodit  clarus  Swietenius  fe  cele- 
vj  i i a ,3"'  "J  . brem 

* Morgagn.  dc  fed.  et  cauf.  epift.  4.  § 33. — Halleri 
phyfiolog.  tom.  4.  p.  301. 

brem  cantatricem  vidifle,  quae  vertigine, 
turgefcentibus  interea  faciei  vafis,  quando- 
cunque  tonum  fublatum  nimis  producebat, 
adeo  fuit  affeda,  ut  concidere  fuerit  peri- 
clitata *. 

.JlUjL.sfo  .UOX1  S&lillf  L)  )3lL  U£l 

Probabile  eft  diftenfionem  vaforum  fan~ 
guiferorum  in  omni  fere  exemplo  plus  mi- 
nufve,  idque  diredo,  ad  morbum  faciendum 
i conferre,  cum  in  omnibus  his  cafibus,  qui 
1 falute  ab  omni  parte  abfoluta  cito  finiantur, 
i caufa  fola  comprimens,  in  iis,  quos  lalus 
I minus  perfeda  brevi  fubfequatur,  pars  cau- 

Ifae  comprimentis  praecipua  fuerit  oporteat, 
et  omnis  infuper  incifio  haec  vafa,  unde 
nihil  fuit  profufum,  turgida  elfe  demonftrat. 
Sed  non  femper  forfitan  diredo  agit.  Si 
vafa  ruptu  admodum  facilia  fint,  effufionem 
i ante  facere  poteft,  quam  eo  ufque  progre- 
I ditur.  In  omni  apoplexiae  fanguineae  ex- 
emplo, ex  habitu  aegrotantis  corporeo,  fpe- 
cie  quam  facies  prae  fefe  fert,  et  arteriarum 

C ftatu, 

* Comment.  in  Aphorifm.  tbio.  3.  y. 

flatu,  concludendum  eft  eam  adeo  magnam 
effe,  ut  unum  alterumve  ex  hifce  effectibus 
edat.  Apoplexiam  facere  poteft  fanguinis 
effufio,  quam  non  praecefferunt  vafa  cerebri 
praeter  confuetudinem  turgida,  ut  forfitan 
in  fcorbuto,  ob  tenuitatem  fanguinis  et  acri- 
moniam. Cum  vero  fignis  in  diagnofi  e- 
numeratis  non  fliparetur,  pro  exemplo  a- 

poplexiae  fanguineae  non  poffet  haberi. 

• V'  * 


C A U S i!  REMOTA. 

Ex  his,  quae  modo  fuper  caufa  proxima 
comprehendimus,  conflat,  omnem  plenitu- 
dinis univerfae  gradum  aliquantum  procli- 
vitatis ad  apoplexiam  fanguineam  dare,  et 
plenitudinem  equidem,  fi  magna  fit,  eam 
per  fe  facere  poffe.  Hinc  illi,  qui  vitam 
luxiiriofam  agunt,  parumque  exercitationis 
adhibent,  frequentius,  quam  alii,  in  eam 
confuerunt  incidere.  Eam  quoque  move- 
runt membri  jadtura,  menfes,  et  haemor- 

rhois 

Thois  fuppreffa,  fanguinis  e naribus  profufio 
repente  cohibita,  detra&io  fanguinis  ufitata 
negle&a. 

EfFe&um  plenitudinis  admodum  auget 
adeps  in  tela  cellulofa  accumulatus  ; ad  ca- 
put enim  potillimum  fanguinis  impetum 
facit.  Quocunque  in  loco  adeps  colligitur, 
ibi  tenfione,  qua  cutem  fibrafque  mufcula- 
res  impertitur,  et  pondere  ejus  quantitatis 
ejufdem  quae  omento  comprehendi  confue- 
vit,  vafa  fanguifera  comprimuntur ; et  igi- 
tur, cum  fanguis  ubi  ei  minime  obfiftitur, 
accumuletur,  vafa  cerebri  magnitudine  au- 
gebuntur, donec  renifus,  quo  poteftati  id 
i diftendenti  obludtantur,  vim  compreffbrum 
t extra  cranium  vaforum  propriam  adaequet. 

Hae  duae  caufae  autem  potifftmum,  va- 
1 forum  fanguiferorum  ad  rupturam  procli- 
i|  vitati  adjundtae,  uti  videtur,  morbum  cum 
i aetate  prove&iore  conjungunt.  Qui  con- 
j ftitutione  corporea  valente  funt  praediti, 
| opipare  vivunt,  et  non  multum  exercitatio- 

nis  adhibent,  ii  corpulenti  et  obefi  ciica 
annum  aetatis  quadragefimum  evadunt,  fa- 
cies illis  rubefcit  et  latefcit,  et  menta  depen- 
dent. Eodem  tempore  vafa  fanguifera  mul- 
to quam  ante  rigidiora  funt,  quod  ea,  quan- 
quam  folido  fimplice  valentiora  funt,  fi 
quamlibet  ob  caufam  fanguis  in  illis  accu- 
mulatur, ruptu  faciliora  reddit. 

Ed  cur  tenfionem  vaforum  hoc  tempore, 
quam  fuit  quolibet  alio  praecedente,  magis 
exquifitam  ede  credas.  Namque,  cum  in- 
crementum corporis  a vafis  longioiibus  red- 
ditis pendeat,  et  haec  fingulis  diebus  magis 
magifque  denfa  evadant,  adeo  ut  potedati 
femet  extendenti  validius  oblidant,  tendo 
eorum  eo,  quo  corpus  increfcere  cedat,  tem- 
pore, quam  unquam  ante,  major  fit  necelfe  t 
ed,  i.  e.  circa  annum  aetatis  trigefimum  j 
quintum,  cum  fummam  latitudinem  et  lon- 
gitudinem, quam  vafa  extenfa  poliunt  prae- 
bere, fumus  adepti.  Caeterum,  adipis  ac- 
cumulatio, qui  ex  hoc  tempore  colligi  in- 
cipit, ingeda  excreta  etiamnum  quantitate 
:n*5}mr?  * fuperare  : 

iuperare  teftatur.  Igitur  hic  tenfionis  gra- 
dus  non  tantum  in  tempus  poft  annum  ae- 
tatis trigefimum  quintum  non  breve  fufti- 
neri,  fed  etiam  augeri  poteft.  Si  quidem 
accumulatio  adipis  a laxitate  oriretur,  ut  in 
iis  quibus  multum  aetatis  nondum  acceffit 
frequenter  incidere  videtur,  ftatum  plenitu- 
dinis cito  tollere  polfet,  quanquam  ingefia 
1 excreta  non  parum  excederent ; cum  vero 
! ^oc  tempore  tantum,  fyftemate  multo  quam 
; unquam  ante  rigidiore,  fe  primum  often- 
dit,  non  eft  cur  huic  caufae  tribuamus.  A 
denfitate  potius  vaforum  proficifci  videtur, 
humoribus  redundantibus  fub  hac  forma 
; expreffis,  cum  non  amplius  intra  vafa  ea 
longiora  reddere  pergendo,  locum  fibi  pof- 
; funt  comparare. 

Vaforum  ad  rupturam  proclivitas  eo  ma- 
! gis  femper  augetur,  quo  plus  aetatis  nobis 
1 accedit,  ob  duritiem  tunicarum  eorum  et 
\ fragilitatem  increfcentes,  et  tandem  ob  of- 
1 Jea  et  cretacea  in  partibus  fubflantiae  eorum 
i cellulofae  variis  depolita. 


Partem. 

Partem  proclivitatis  ad  apoplexiam  fan- 
guineam  praecipuam  in  plethora  venofa,  in 
fanguine  nempe  venofo  pro  arteriofo  ad- 
au&o,  quod  poft  annum  aetatis  trigefimum 
quintum  incidit,  confiftere  ponitur.  Hic 
au£tus,  uti  exiftimatur,  magis  fanguinis  ex 
arteriis  capitis  extremis  in  venas,  quam  cum 
diametros  venofi  fyflematis  minor  fuit, 
tranfitui  obfiftet,  et  igitur  ad  has  arterias 
diftendendas  et  rumpendas  conferet.  Qua 
ratione  vero  hoc  poffit  praeftare,  non  clare 
video.  Cum  fanguis  venofus  capitis  pro- 
prius non  furfum,  faltem  longum  per  fpa- 
tium,  contra  gravitatem  moveatur,  a&ioni 
. cordis  et  arteriarum  per  inertiam  et  fri&io- 
nem  folas  refiftit,  quarum  neutra  per  ullum 
diametrorum  venarum  incrementum  auge- 
tur. -A 

Collum  jufto  brevius  ei  habitui  corporis 
corpulento  et  obefo,  qui  potiffimum  mor- 
tales hunc  ad  morbum  proclives  efficit,  ad- 
modum frequenter  adjungitur,  et  proclivi- 
tatem nori  parum  adauget.  Namque,  cum 

carotides 

carotides  pro  ratione  breviores  fint,  pondus 
fanguinis  in  iis  unaquaque  cordis  fyftole 
fuperandum  minus  eft,  quam  cum  collum 
majorem  longitudinem  habet.  Igitur  tran- 
fitus  fanguinis  per  eas  velocior  eft,  quod 
faciet  ut  accumulatio  fanguinis  in  capite 
incidat,  et  celerius,  quam  alioquin  accidif- 
fet,  per  adionem  cordis  et  arteriarum  caufa 
qualibet  concitatam,  vel  reditum  fanguinis 
per  venam  cavam  fuperiorem  liberum  im- 
peditum, adaugeatur. 

Gaufae  excitantes  autem  hujufmodi  funt, 

i.  Quicquid  fubitum  adionis  cordis  et 
arteriarum  audum  facit,  cujus  effedus  eft 
fanguinis  in  vafculis  univerfis  extremis, 
ubi  tunicam  mufcularem  amittunt,  et  potif- 
fimum  in  capitis  propriis,  ut  e rubore  faci- 
ei, et  fudore  qui  hic,  antequam  alibi  fe 
oftendit,  exprimitur,  videtur  apparere,  con- 
geftio  temporaria.  Multi,  poftquam  plene 
ederunt,  vel  dum  liquores  fpirituofos  libe— 

1 aliter  bibebant,  paroxyfmo  correpti  conci- 
derunt. 

derunt.  Idem  quoque  ira  motis,  vel  exer* 
citationem  nimis  violentam  adhibentibus, 
accidit.  Subita  temperiei  aeriae  a frigida  ad 
calidam  mutatio  caufarum  hujufmodi  po- 
tentiffima  ede  videtur,  quae,  dum  cor  et 
arterias  ftimulat,  fanguinem  adeo  rarefacit, 
ut  plenitudinem  faciat,  vel  fubftantem  non 
parum  intendat.  Paduae,  anno  1729,  cum 
calor  nimius  frigus  admodum  intenfum  re- 
pente exceperat,  plurimi  apoplexia  fpatio 
breviflimo  funt  extindi  *. 

• 2.  Quicqqid  lumen  vaforum  extra  cra- 
ilium  imminuit,  adeo  ut  tenfionem  eorum, , 
.quae  intra  idem  funt,  multum  adaugeat. 
Koc  praedant  nifus  violenti,  per  quos  venae 
mufculorum  agentium,  et  illae  quae  inter 
eos  intercedunt,  fanguinem,  quem  vehunt, 
in  vafa,  quae  compreflione  carent,  effun- 
dunt, et  eodem  tempore  fanguini  in  arteri- 
as eorum  ingredienti  plurimum  obliditur. 
Hanc  ob  caufam,  mulieres  inter  pariendum 

apoplexia 

. ? Morgagru  de  fed.  et  cau£  epift.  3.  § 1 1. 

apoplexia  nonnunquam  moriuntur.  Mag- 
num ponderis  atmofphaerac  incrementum 
eodem  modo  nonnihil  valere  poteft,  cum 
eo  omnia  extra  cranium  vafa  compriman- 
tur, dum  interna  a compreflione  libera  ma- 
nent. !£l  r T r: 

3.  Omnes  corporis  politurae  vel  a&iories, 
quae  fanguinis  ad  caput  aicenfum  facilio- 
rem reddunt,  vel  reditum  ejus  inde  liberum 
impediunt,  quales  funt  caput  demiffum, 

■ vomitio,  tuflis  violenta,  et  rifus. 

I msno rt nsi  Iftniinuii  m 

PROGNOSI  S, 

I tetni  3£up^fiIIi  uilnsge  mmoluDlum 

Apoplexia  fanguinea  nunquam  fumino 
periculo  vacat.  Frequentius  funefte  quam 
aliter,  nonnunquam  paucis  horis,  et  raro,  fi 
fit  abfoluta,  ferius  quam  die  feptimo  fini- 
tur *.  Cum  aegroti  e morbo  emergunt, 

B integritatem, 

* Van  Swlcten.  ccmment.  in  aphorifm,  iorg, 

! I $ .p  .fliqs  )9  rOst  ab  -frgjsgiiv-,  - 

integritatem,  ut  fupra  fuit  pofitum,  perfec- 
tam haudquaquam  faepe  attingunt,  et  illis 
paroxyfmos  futuros,  qui  eos  citius  feriufve 
rapiunt,  raro  evadere  contingit. 

Quod  potiflimum  metuendum  eft  vafo- 
rum  fanguiferorum  ruptura,  quae  tantam 
fanguinis  quantitatem  effundi  pati  poteft, 
quanta  vitam  cito  extinguet,  vel,  cum  mi-  i 
nor  eft,  per  preffuram  quam  dat  diuturnam,  j 
idem  tandem  praeftare  valet,  cum  neque 
conaminibus  naturae  fpontanejs,  nec  reme-  : 
diis  ab  arte  petitis,  brevi  tolli  poftit.  Cum 
parva  tantum  feri  quantitas  per  anaftomo- 
fin  effunditur,  aeger  plerumque  convalefcet, 
et  facilius  etiamnum  cum  vafa  tantum  di- 
fLenduntur, 

Nullas  notas,  ex  obfervatione  au&orum, 
unde,  utrum  ruptura  necne  inciderit,  poffit 
judicari,  vera,  collectas  poffumus  proferre. 
Caeterum,  judicio  noftro,  caufa  eft  cur  rup- 
tura metuatur,  quandocunque  aegrotans  ae- 
tate prove&us  eft,  vel  folida  fimplicia  rigida 

habet, 

Habet,  et  cum  paroxyfmum  ptaeceflerunt  do- 
lores capitis  violenti  in  aliquantum  temporis 
folum  manentes.  Contra,  plus  caufae  eft 
cur  nullam  rupturam  incidiffe  fperemus,qilo 
minus  aetatis  aegroto  acceflit,  quoque  mol- 
! . liora  folida  ejus  fmiplicia  funt.  Idem  fpe- 
1 fari  poteft,  cum  paroxyfmum  praecefferunt 
vertigines  frequentes  caecitafque  tempora- 
I ria,  et  cum  nulla  pars  corporis,  qiiam  alia., 

1 Jnagis  paralytica  videtur. 

. 

Paralyfis  plurium  pauciorumve  unius  la- 
teris mufculorum,  dum  aegrotus  in  alterius 
proprios  nonnihil  poteftatis  retinet,  vel  fe- 
rum vel  fanguinem  rubrum  effufum  effe 
: oftendit,  et  de  quantitate  ejus  per  affe&um 
: paralyticum  leviorem  graviorem  ve  judicare 
j poflumus. 

Quae  figna  mortem  appropinquare  tef- 
i tantur,  ea  funt  pulfus  arteriarum  debiles 
et  frequentes,  et  fpiritus  deprelfus  et  inter- 
| pellatus. 


Quanquam 

Quanquam  apoplexia  a ruptura  vaforum 
fanguiferorum  proficifcens  admodum  peri- 
culofa  eft,  non  tamen  femper,  ut  e nonnul- 
lis poteft  concludi,  funefta  eft,  etiam  cum 
rupturam  comitatur  non  parva  fubftantiae 
cerebri  medullofae  laceratio.  Cafus  mulie- 
ris a Brunnero  * memoratur,  quae  ex  apo- 
plexia circiter  feptem  diebus  feliciter  con- 
valuit, et  non  fato  inter  quinque  annos 
poftea  conceffit,  in  cujus  cerebro  incifo  tres 
cavernae,  quae  parietes  duros  callofos  ha- 
buerunt, repertae  funt.  Quinetiam  exem- 
plum viri  hujus  non  diftimile  a Morgag- 
no f memoriae  proditur,  in  cujus  cerebro 
cavum  in  confpedftum  fuit  datum,  quod  in 
latitudinem  quatuor  digitos,  et  in  altitudi- 
nem digitum  dimidiumque,  patuit. 

y m^piioR^Tip' 

* Wepfcr  de  apoplexia,  obfervat.  2. 

f De  fed.  et  cauf.  epilt.  4.  § 

RATIO  MEDENDI. 

Unicum  autem  confilium  per  paroxyf- 
mum  eft  congeftionem  fanguinis  in  cerebro 
jfadam  tollere,  imminuere,  auduive  ejufdem 
occurrere. 

Omnium  vero  remediorum,  quae  huic 
confilio  accommodantur,  haud  dubie  longe 
potentiffimum  eft  fanguinis  detradio.  Cum 
vafa  tantum  diftenfa  funt,  vel  quod  profu- 
fum  eft,  quantitate  exiguum,  morbum  ple- 
rumque depellet,  et,  cum  ruptura  magna 
incidit,  effufionem  eo  ufque  progredi,  ut 
aegFotum  protinus  extinguat,  fi  ullum  re~ 
mediumhoc  poteft  praeftare,impediet.  Cum 
primum,  poftquam  acceflit  paroxyfmus,  mit- 
tatur. Magna  detrahatur  quantitate.  Eva- 
cuatio aeque  faepe,  ac  pulfus  arteriarum  pot- 
iunt ferre,  reiteretur,  dum  fopor  et  alia  fig- 
na  manent.  Cum  idus  etiam  arteriarum 

funt 

funt  debiles,  et  aliae  plethorae  notae  potius 
obfcurae,  fi  medicus  fero  fuit  arceffitus,  ad 
eandum  nihilominus  confugiatur.  Modi- 
ca quantitas  detradta,  quolibet  in  cafu  apo- 
plexiae, parum  nocere  poteft,  et  medicus 
utrum  idonea  necne  fuerit,  et  utrum  igitur 
necne  debeat  repeti,  e pulfibus  arteriarum 
plenioribus  et  validioribus,  quam  ante,  red- 
ditis, facile  difcen  iEgrotus  primam  poft 
fanguinis  detradtionem  plerumque  levatur, 
et  nonnunquam,  fanguine  effluente,  non 
parum  convalefcit. 

Sanguinem  plerumque  e brachio  potius, 
quam  e vena  jugulari,  judicio  noftro,  emit- 
tere expedit,  quod  panniculus  et  fafcia,  col- 
lo hoc  in  exemplo  circumdanda,  reditum 
fanguinis  a capite  liberum  impediendo,  plu- 
rimum poffunt  nocere.  Quae  incommoda 
ab  arteria  temporum  incifa  oriuntur,  ea 
maxima  funt,  et  efte&us  non  multo  melior, 
quam  cum  vena  pertunditur  brachii.  San- 
guinem vero  temporibus,  primam  poft  mif- 
fionem  generalem,  fummo  cum  frudtu,  et 

abfque 

abfque  ullo  incommodo,  per  cucurbitulas 
cruentas  liberaliter  detrahere  poffumus. 

■tMUlMlH  iTlII  I I Ulli' Iinf  II  m/rlmra 

[■* 

Sanguino  femel  miflo,  catharticum  valen- 
tius, fi  aegrotus  poffit  devorare,  protinus  ad- 
hibeatur. Si  non,  et  res  faepe  ita  fe  habet, 
ad  enema  decurratur.  Quamvis  etiam  ca- 
thaiticum  valuit  deglutire,  enema  quoque, 
ut  evacuationem  magis  celerem  efficiat,  ad- 
hibeatur. Et  catharticum  et  enema,  quo 
nte  agant,  valentiora  iint  oportet,  quoniam 
inteftina  admodum  magno  torpore  laborant. 

Bis  terve  repetantur,  fi  paroxyfmus  diu  ina- 
net. 

Unicum  aliud  remedium,  quod  inter  pa- 
roxyfmum  prodeffe  repertum  eft,  eft  epif-r 
pafticum  amplum  capiti  applicandum,  quod 
tamen  poft  duo  praecedentia  remedia  po- 
terniora  tantum  debet  adhiberi.  Is  enim 
ftimulus,  quo  corpus  afficit  recens  admo- 
tum, noxae  potius  ffib  initium  paroxyfmi 

efib  poteft.  Omnia  alia  ftimulantia  fugi- 
enda. . 5 


-ffigrotus 

iEgrotus  in  pofitura  ereda  habeatur,  ca- 
put, faltem,  totum  per  paroxyfmum,  quam 
maxime  elevetur.  Diligenter  refugiatur  ca- 
lor externus,  et,  fi  paroxyfmus  adeo  diu 
maneat,  ut  aliquantum  cibi  vel  potionis* 
antequam  ad  finem  perducatur,  dare  necef- 
fariurn  evadat,  leniflima  fint,  et  quam  mini- 
me ftimulent. 

Cum  nullum  remedium,  quod  effufionem 
fanguinis  poflit  removere,  noverimus,  et 
nullum  forfitan,  quod  talis  feri  accumulati- 
onis, qualis  hic  incidit,  abforptionem  mag- 
nopere promovebit,  paralyfis,  quae,  ob  unam 
alteramve  harum  caufarum,  fopore  fublato, 
manet,  magna  ex  parte  naturae  relinquenda. 
Tantum  ut  incrementum  quantitatis  effuii- 
onis  per  laxantia  leniora,  et  diaetam  tenuem 
et  refrigerantem  praecaveatur,  agendum  eft, 

.inshoiq  mnmrimqr  6t)d/1i 

Quo  paroxyfmo  alteri,  cum  aegrotus  e 

primo  convaluit,  occurratur,  temperantiam 
in  vidu,  quam  ante  multo  majorem  adhi- 
beat, exercitatione  admodum  leni,  fed  con- 

4>{  tinua, 

tinua,  utatur,  et  fumma  cum  diligentia  om- 
nes caufas  excitantes  devitet.  Diaeta  in 
aliquantum  temporis  poft  paroxyfmum  e 
ladte  potiflimum  et  vegetabilibus  refrige- 
rantibus, et,  fi  quid  praeter  lac  bibat,  ex 
aqua  mera  conflet.  Si,  hoc  regimine  adhi- 
bito, non  male  convalefcat,  ad  ufum  cibi 
animalis  modicum  gradatim  redire  poteft, 
praefertim  fi  multum  exercitationis  adhi- 
beat. Sed  liquoribus  fpirituofis  cautus  fem- 
per  utatur.  Si  paralyfis  poft  paroxyfmum 
fuperfit,  tutiffimum  forfitan  erit  exercita- 
tionem per  fpatium  brevius  longiufve  ex 
toto  vitare.  Deinde  aegrotus  per  vias  pla- 
nas, et  falebris  deftitutas,  rheda  vehi  poteft. 
Cum  ufum  membrorum  magna  ex  parte  re- 
cuperavit, vel  cum  paroxyfmus  nullam  pa- 
ralyfin  reliquit,  ambulatio  reliquis  exerci- 
tationis generibus  praeftabit.  Setaceum 
collo  indere  plurimum  proderit,  utpote 
quod  ad  aequilibrium  ingefta  inter  et  ex- 
creta confervandum,  et  ad  curfum  humorum 
a vafis  capitis  internis  faciendum,  non  pa- 
rum conferat.  Capite  elevato,  nunquam 

E non 

non  dormiat  aegrotus,  et,  quandocunque  in 
eum  vertigo  capitifve  dolor  invadit,  ad  fart- 
guinis  detra&ionem  alvive  purgationem  mo- 
mento confugiat. 

....  - 

Cum  per  conftitutionem  alicujus  corpo- 
ream, aetatem,  et  praefertim  per  illa,  quae 
fupra  funt  comprehenfa,  capitis  vitia,  pa- 
roxyfmus  primus  valet  praevideri,  ut  faepe 
revera  poteft,  haec  ei  occurrendi  ratio,  cum 
multo  majore  commodo,  quam  unquam 
poftea,  nunc  adhibebitur,  adeo  ut  ad  mor- 
bum admodum  proclivis,  attentione  cura- 
que idoneis  adhibitis,  eum  longam  per  vi- 
tam ex  toto  faepe  effugere  poffit. 


FINIS. 


